MAJOR วิ่ง 5% ลุ้นผลงาน Q4/64 ฟื้น โบรกฯชูเป้า 26.75 บ. ชี้ปี 65 พลิกกำไร 588 ลบ.
MAJOR วิ่ง 5% ลุ้นผลงาน Q4/64 ฟื้นตัว โบรกฯชูเป้า 26.75 บ. ชี้ปี 65 พลิกกลับมามีกำไร 588 ลบ. หลังจากขาดทุน 2 ปีติดด้วยพิษโควิด-19
1 ก.พ. 2565

ผู้สื่อข่าวรายงานว่าวันนี้ (1 ก.พ. 2565) ราคาหุ้น บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ณ เวลา 14:42 น. อยู่ที่ระดับ 20.10 บาท เพิ่มขึ้น 1.00 บาท หรือ 5.24% โดยทำจุดสูงสุดที่ 20.20 บาท และทำจุดต่ำสุดที่ 19.10 บาท ด้วยมูลค่าการซื้อขาย 145.86 ล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ (20 ม.ค. 2565) ว่า คาดเห็นผลการดำเนินงานจะเริ่มฟื้นตัวตั้งแต่ไตรมาส 4/2564 เป็นต้นไป จากการกลับมาเปิดโรงหนังได้ทุกแห่งตั้งแต่เดือนต.ค. 2564 อีกทั้งหนังฟอร์มใหญ่ที่เลื่อนมาฉายหลายเรื่อง และคาดยอดขายเครื่องดื่ม/ขนมขบเคี้ยวฟื้นตัว รวมถึงคาดรับ Sentiment บวกจากการที่ ศบค. เตรียมผ่อนคลายมาตรการฯ อย่าไงรก็ดีทางฝ่ายวิจัยคาดปี 2565 พลิกกลับมามีกำไรจากการดำเนินงาน 588 ล้านบาทได้ หลังจากที่ขาดทุนจากการดำเนินงานมา 2 ปีติด เพราะโควิด-19 แนะนำราคาเป้าหมาย 26.75 บาท